เพื่อนสาวชาวภูเก็ตแนะนำว่าร้านมุขดีเป็นร้านอาหารที่อร่อยอันดับต้นๆ ในภูเก็ตค่ะ และแล้วนางก็พาเราไปลอง ...โดยร้านจะอยู่บริเวณใกล้ชายหาดเลย เพียงแค่มีถนนเล็กๆ คั่นเท่านั้น บริเวณฝั่งที่เป็นทะเลจะมีแผงขายอาหารทะเลสดๆ เรียงรายอยู่เยอะเลยค่ะ ถ้าเอารถมาให้จอดรถบริเวณที่จอดรถด้านนอกแล้วค่อยเดินเลี้ยวเข้ามาในซอยที่มีร้านอยู่นะคะ

ทางร้านรับทำอาหารทะเลที่ซื้อมาจากด้านนอกด้วยค่ะ หรือว่าจะสั่งของทางร้านเลยก็ได้ ซึ่งเราเลือกอย่างหลังค่ะเพราะว่าสะดวกดี (จริงๆ คือเลือกอาหารทะเลไม่เป็น) สั่งไปสั่งมาแทบจะได้แต่หอยมาค่ะ แต่ทางร้านปรุงรสมาได้อร่อยและเข้มข้นมากทุกอย่างจริงๆ เสียอย่างเดียวคือแอบเจอเม็ดทรายในหอยชักตีน แง่มๆ เสียอารมณ์เลย